I februar 1954 deltok Moore på lokalfjernsyn i Chicago for å promotere en film. Programlederen Jack Eigen ønsket å teste reaksjonen til fjernsynspublikummet på et langt kyss, ettersom filmsensuren satte begrensninger for hvor lenge et kyss kunne vare. Eigen og Moore kysset i rundt fem minutter, noe som resulterte i at han fikk sparken. Hendelsen ble omtalt i aviser over hele USA. Samme året begynte Moore å oppleve en karrieremessig nedtur, etter at Columbia bestemte at Kim Novak skulle bli deres versjon av Monroe.